REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/346-16

28. decembar 2016. godine

B e o g r a d

ZAPISNIK

SA 16. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 28. DECEMBRA 2016. GODINE

Sednica je počela u 11,00 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Dušica Stojković, Aleksandra Đurović (pristupila sednici u toku razmatranja prve tačke dnevnog reda), Branimir Jovanović, Momo Čolaković i Petar Petrović.

Sednici su prisustvovali i zamenici članova Odbora: Vesna Rakonjac, zamenik Veroljuba Matića, Dragana Barišić, zamenik Katarine Rakić i Stefana Miladinović, zamenik Đorđa Milićevića.

Sednici nisu prisustvovali članovi Odbora: Veroljub Matić, Katarina Rakić, Đorđe Milićević, Vojislav Šešelj, Nemanja Šarović, Branka Stamenković, Bojan Pajtić, Nenad Konstantinović i Nenad Čanak.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, zbog potrebe da se izvrši popuna upražnjenog poslaničkog mesta.

Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje Odluke Republičke izborne komisije 02 Broj: 013-1572/16 od 28. decembra 2016. godine, o dodeli mandata narodnog poslanika radi popune upražnjenog poslaničkog mesta u Narodnoj skupštini;
2. Usmeravanje sredstava iz Fonda solidarnosti Narodne skupštine.

**Prva tačka dnevnog reda**: Razmatranje Odluke Republičke izborne komisije 02 Broj: 013-1572/16 od 28. decembra 2016. godine, o dodeli mandata narodnog poslanika radi popune upražnjenog poslaničkog mesta u Narodnoj skupštini

Predsednik Odbora je upoznao članove i zamenike članova Odbora sa sadržinom Odluke Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini i Uverenja o izboru narodnog poslanika Ivane Dinić, kao i procedurom Odbora propisanom članom 199. Poslovnika Narodne skupštine u postupku popune upražnjenog poslaničkog mesta.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da je prestankom mandata narodnom poslaniku Ivici Tončevu, izabranom sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“, ostalo upražnjeno poslaničko mesto u Narodnoj skupštini, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i Uverenje o izboru narodnog poslanika Ivane Dinić izabrane sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“ i utvrdio da su podaci o izboru narodnog poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanom narodnom poslaniku.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Ivani Dinić.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

**Druga tačka dnevnog reda**: Usmeravanje sredstava iz Fonda solidarnosti Narodne skupštine

Predsednik Odbora je upoznao članove i zamenike članova Odbora da je Odlukom Administrativnog odbora 28 broj 02-724/09 od 5. marta 2009. godine, osnovan Fond solidarnosti Narodne skupštine, u koji se usmeravaju sredstva od kazni izrečenih narodnim poslanicima. Prema izveštaju Odeljenja za budžetske, finansijsko-računovodstvene i poslove javnih nabavki, na dan 21. decembar 2016. godine raspoloživi iznos u Fondu iznosi 146.840,24 dinara. S tim u vezi, predložio je da se jedna polovina navedenog iznosa usmeri kao pomoć narodnim kuhinjama na Kosovu i Metohiji a druga polovina navedenog iznosa u Budžetski fond za lečenje oboljenja, stanja ili povreda koje se ne mogu uspešno lečiti u Republici Srbiji.

Diskusije nije bilo.

Na predlog predsednika, Odbor je jednoglasno doneo odluku da se iznos od 73.420,12 dinara, uplati u korist Budžetskog fonda za lečenje oboljenja, stanja ili povreda koje se ne mogu uspešno lečiti u Republici Srbiji, a iznos od 73.420,12 dinara, u korist „Eparhija raško-prizrenska“, Manastir Gračanica, 38205 Gračanica, sa naznakom: „Pomoć za Narodne kuhinje“.

Sednica je završena u 11,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović